আহমদ শরীফ আস-সানুসি
আহমদ শরিফ আস-সানুসি/ আহমদ বিন মুহাম্মদ শরীফ বিন মুহাম্মদ বিন আলী আস-সানুসি ছিলেন একজন লিবীয় মুজাহিদ ও জাতীয় নেতা, যিনি সানুসি পরিবারের একজন সদস্য ছিলেন। তিনি বিংশ শতাব্দীর শুরুতে দেশে ইতালীয় আগ্রাসনের বিরুদ্ধে পূর্ব লিবিয়ায় জিহাদের নেতৃত্ব দেন এবং তিনি লিবীয় মুজাহিদদের নেতা ছিলেন। তিনি চাদ, সুদান, মিশর ও লিবিয়ায় ফরাসি, ইংরেজ ও ইতালীয় হানাদার বাহিনী ও তাদের স্থানীয় মিত্রদের বিরুদ্ধে জিহাদে অংশ নেন এবং তাদের নেতৃত্ব দেন। তিনি ইসলামের দাওয়াত ও শিক্ষা প্রচারে অবদান রাখেন। আফ্রিকার কিছু অংশে তার ব্যাপক প্রভাব ছিল। তিনি "আদ-দুর আল-ফরিদ আল-ওয়াহহাজ বির্রিলাহ আল মুনিরা মিন আল-জাগবুব ইলাত তাজ" গ্রন্থটির লেখক, যেখানে তিনি নিজের চাচা মুহাম্মাদের সাথে করা বিভিন্ন ভ্রমণসহ তার পিতামহ আল-সানুসি এবং তার পিতা মুহাম্মদ শরীফের ভ্রমণ বর্ণনা করেছেন।